AndreaBozzo/ceres-open-data-index huggingface dataset:
Pääkaupunkiseudun opaskartta

Pääkaupunkiseudun opaskartta on kuvaustekniikaltaan yleistetty paikannuksen ja opastuksen avuksi tuotettu kartta pääkaupunkiseudun alueelta. Opaskartta tuotetaan pääkaupunkiseudun kuntien ylläpitämistä opaskartta-aineistoista yhdistämällä eri aineistot yhtenäiseksi kartaksi. Yhdistämisen tekee Helsingin kaupunkiympäristön toimialan kaupunkimittauspalvelut.

Pääkaupunkiseudun opaskartta kattaa Helsingin, Espoon, Vantaan ja Kauniaisten kaupunkien alueet. Aineisto tuotetaan kantakartan, osoitepäätösten, lainvoimaisten asemakaavojen, ilmakuvien ja muiden tietolähteiden avulla. Aineistoja päivitetään jatkuvasti, avoin data -julkaisu toteutetaan kerran vuodessa.

Opaskartta sisältää mm. seuraavat tiedot: nimistö, kadut, tiet ja rautatieyhteydet, julkiset rakennukset, kerrostaloalueet, pientaloalueet, teollisuusalueet, metsä- ja peltoalueet, luonnonsuojelualueita sekä kuntien rajat. Lisäksi kartassa on esitetty kaupunginosien ja osa-alueiden nimet sekä joitakin nähtävyyksiä ja julkisia palveluja. Aineiston nimellismittakaava on 1:10 000.

Pääkaupunkiseudun opaskartta julkaistaan rasterikuvatiedostona TIF-tiedostomuodossa. Rasterikuva asemoidaan koordinaattijärjestelmään TFW- ja TAB-tiedostojen avulla.

**Aineiston tarkempi kuvaus:**

- https://kartta.hel.fi/avoindata/dokumentit/PKS_opaskartta_kuvaus.pdf
- https://kartta.hel.fi/paikkatietohakemisto/pth/?id=188

**Aineistojen esikatselu kartta.hel.fi -palvelussa:**

- [Opaskartta (pääkaupunkiseutu)](https://kartta.hel.fi/link/dML7kV)
- [Opaskartta (pääkaupunkiseutu, harmaasävy)](https://kartta.hel.fi/link/dMLC4J)
- Kaikki karttatasot löytyvät sivuilta: [https://kartta.hel.fi/](https://kartta.hel.fi/) > Aineistot > Taustakartat > Opaskartat

**Koordinaatisto(t):**

- ETRS-GK25 (EPSG:3879). Ylläpitokoordinaatisto. Aineisto voidaan projektoida myös muihin koordinaatistoihin. Muut mahdolliset koordinaatistot löytyvät rajapintapalvelun GetCapabilities-dokumentista.

**Rajapintapalvelujen osoitteet:**

- WMS-rajapinta: [https://kartta.hel.fi/ws/geoserver/avoindata/wms](https://kartta.hel.fi/ws/geoserver/avoindata/wms?request=getCapabilities)
- WMTS-rajapinta: [https://kartta.hel.fi/ws/geoserver/avoindata/gwc/service/wmts](https://kartta.hel.fi/ws/geoserver/avoindata/gwc/service/wmts?request=getCapabilities)

**Julkaistut tasot:**

- Opaskartta_PKS (myös WMTS)
- Opaskartta_PKS_harmaa
- Opaskartta_PKS_4m
- Opaskartta_PKS_4m_harmaa

Tags: alueet, julkiset-rakennukset, kartat, kaupunginosat, luonnonsuojelualueet, matkailu, nimistö, opaskartta, osoitteet, rautatiet, tiet
Organization: Helsingin kaupunkiympäristön toimiala
Vehmaan kunnan ostolaskudata 2025

Vehmaan kunta julkaisee ostolaskutiedot vuosittain tilinpäätöksen valmistuttua. Ostolaskudata sisältää palvelujen, tarvike- ja kalustohankintojen, investointien sekä vuokrien ostolaskutiedot. Ostolaskudatasta on poistettu maksetut avustukset, eläkemaksut yms. ei-ostolaskuiksi määriteltävät maksut sekä henkilötietoja sisältävät ostolaskut. Yksityisten elinkeinonharjoittajien laskut, jotka sisältävät henkilötietoja, näkyvät aineistossa NoName ”NN”-nimellä. Aineiston julkaisemisessa on noudatettu Kuntaliiton julkaisemaa Kuntien ja kuntayhtymien ostolaskudatan avaamisen ohjetta.

Organization: Vehmaan kunta
Luontopolut

Aineisto esittää Turun kaupungin ympäristönsuojelun ylläpitämät luontopolut Turun alueella sekä Rauvolanlahden osalta myös Kaarinan alueella.

Julkaistut tasot: 

WFS-rajapinta:

* GIS:Luontopolut

OGC API -rajapinta:

* Luontopolut


Lisätiedot:

* [Avoimet paikkatietorajapinnat](https://www.turku.fi/tietoa-turusta/kartat-ja-paikkatieto)

Organization: Turku
Uudenmaan ilmansaastepitoisuudet

Uudenmaan ilmansaasteiden kuukausi- ja vuosikeskiarvot, normeihin verrattavat pitoisuudet, maksimituntiarvot sekä tiedot mittausten ajallisesta edustavuudesta. Aineisto sisältää pitoisuustrendejä vuodesta 2004 alkaen.

Organization: Helsingin seudun ympäristöpalvelut (HSY)
Pääkaupunkiseudun ilmansaastepitoisuudet

Pääkaupunkiseudun ilmansaasteiden kuukausi- ja vuosikeskiarvot, normeihin verrattavat pitoisuudet, maksimituntiarvot sekä tiedot mittausten ajallisesta edustavuudesta. Aineisto sisältää pitoisuustrendejä vuodesta 1994 alkaen.

Tags: ilmanlaatu, ilmansaasteet, päästöt
Organization: Helsingin seudun ympäristöpalvelut (HSY)
Vantaan kaupungin uimahallien kävijämäärät

Vantaan kaupungin omistamien viiden uimahallin (Hakunila, Korso, Martinlaakso, Myyrmäki ja Tikkurila) kävijämäärät kuukausittain. Kävijät on tilastoitu eri käyttäjäryhmien mukaan. Käyttäjäryhmät vaihtelevat jonkin verran, koska uimahallien varustetasot ja niissä järjestetyt toiminnot ovat erilaisia. 

Excel-tiedosto sisältää yhden vuoden uimahallien kävijämäärät kuukausittain. Jokaisen uimahallin tiedot on omalla välilehdellä. Sarakkeiden järjestys voi eri uimahalleissa olla erilainen. Uimahallien pidemmät suljettuna oloajat on merkitty erikseen kunkin uimahallin yhteyteen.

Tags: liikunta, uimahallit
Organization: Vantaan kaupunkikulttuurin ja hyvinvoinnin toimiala
Pysäköintivirheet Vantaalla

Aineisto sisältää vuotuisen tiedon pysäköintivirhemaksujen määrästä kadunnimittäin Vantaalla. Vuodesta 2022 lähtien aineisto sisältää erittelyn virhemaksun määrästä, mistä johtuen vuosien 2015-2021 tilastot ovat omana aineistona. Vuodesta 2018 lähtien tiedoissa voi olla numeroalkuisia paikannimiä, jotka ovat maksullisia alueita.

**Aineistossa on seuraavat tiedot**

- Virheen tekovuosi = Pysäköintivirheen kirjoitusvuosi 
- Asiatyyppi = Virhemaksu 60 tai 80 euroa (vuodesta 2022 lähtien)
- Paikannimi = Osoite, jossa virhemaksu on annettu
- Yhteensä = Pysäköintivirhemaksujen määrä osoitteessa vuoden aikana

Tags: liikenne, pysäköinninvalvonta, pysäköinti
Organization: Vantaan kaupunkiympäristön toimiala
Pääkaupunkiseudun avoimen datan palvelun käyttäjäkyselyn vastaukset

Pääkaupunkiseudun kaupunkien yhteinen avoimen datan palvelu Helsinki Region Infoshare (hri.fi) tekee vuosittain käyttäjilleen kyselyn palvelun kautta saatavilla olevan avoimen datan käytöstä. Kyselyssä tiedustellaan mm. avoimen datan käyttökohteista, käytetyistä formaateista ja ehdotuksia avattujen datojen jakelun parantamiseen.

Kysely on tehty seitsemänä peräkkäisenä vuonna (2020-2026). Kyselyn sisältö on pysynyt samana näinä vuosina. Kyselyjä mainostettiin HRI:n sivuilla, somekanavilla sekä uutiskirjeessä. Verkkokyselyt olivat vastattavissa 

- 14.1.-24.1.2020
- 25.1.-21.2.2021
- 24.1.-28.2.2022
- 30.1.-28.2.2023
- 1.-29.2.2024
- 1.-28.2.2025
- 1.-28.2.2026

Kyselyn anonymisoidut vastaukset tarjotaan yhteen tiedostoon koottuna. Eri vuosien kyselyjen vastaukset erottaa toisistaan "Vuosi"-sarakkeen arvon perusteella. 

Kyselyn kysymyksiin voi tutustua [tästä dokumentista](https://www.hel.fi/hel2/tietokeskus/data/dokumentit/HRI_n_kysely_avoimen_datan_hyödyntamisesta_2022_kysymyslomake.pdf). Avoimena datana julkaistaan vastaukset lukuun ottamatta vastauksia kysymyksiin 5, 10 ja 11.

Organization: Helsingin kaupunginkanslia
Konneveden kunnan ostolaskut 2025

Aineisto sisältää Konneveden kunnan palveluiden, aineiden, tarvikkeiden ja tavaroiden ostot. Tiedot on poimittu kunnan ostoreskontrasta. Aineiston julkaisemisessa on sovellettu Kuntaliiton ohjeistusta ostolaskudatan avaamisesta ja palveluluokituksen karkeistuksesta.

Organization: Konnevesi
HSY:n vesihuollon toiminta-alue

HSY huolehtii toiminta-alueellaan talousveden jakelusta ja jätevesiviemäröinnistä yhdyskuntakehityksen tarpeita vastaavasti. Toiminta-alueella kiinteistön tulee liittyä HSY:n vesihuoltoverkostoon. Aineisto sisältää jokaiselta kunnalta kunnan päätöksen mukaisen, lainvoimaisen toiminta-alueen. Alueet voivat olla eri vuosilta johtuen erilaisista aikatauluista hyväksymisprosessissa. Alustavat laajenemisalueet eivät ole sitovia.

HSY:n lisäksi vesihuoltopalveluita HSY:n jäsenkuntien alueella tarjoaa vesiosuuskunnat ja muut vesihuoltolaitokset. Näiden muiden vesihuoltopalveluiden tuottajien toiminta-alueet on esitettynä tiedostossa "Muut vesihuollon toiminta-alueet". Aineistossa on myös tiedot pelkän talousveden toiminta-alueesta (sisältää vain talousveden, ei viemäröintiä).

**[Aineiston esikatselu ja lataus HSY:n karttapalvelussa.](https://kartta.hsy.fi/?zoomLevel=3&coord=25492850.232877243_6680203.129709144&mapLayers=654+100+default,778+100+Vh_HSY_toiminta_al,780+100+VH_toiminta_alueen_alustava_laajeneminen,782+100+Vh_vedenjakel_toiminta_al,783+100+Vh_Muu_vesihuo_toiminta_al&uuid=508752a1-2d1e-4011-a0f7-a96e857fff64&noSavedState=true&showIntro=false)**

Organization: Helsingin seudun ympäristöpalvelut (HSY)
Aitaamisluvat

Aineisto esittää aitaamislupa-alueita. Aitaamislupa on lupa kadun, puiston tai muun yleisen alueen aitaamiseen tilapäisesti pois yleisestä käytöstä. Aitaamislupa on haettava, kun kiinteistön rakentamis- ja korjaamistöiden suorittamiseksi tarvitaan tilaa kiinteistön rajojen ulkopuolelta.  Aineistolla on rajoitettu käyttöoikeus.

Julkaistut tasot: 

WFS-rajapinta:

* GIS:Aitaamisluvat

OGC API -rajapinta:

* Aitaamisluvat


Lisätiedot:

* [Avoimet paikkatietorajapinnat](https://www.turku.fi/tietoa-turusta/kartat-ja-paikkatieto)

Organization: Turku
Kaivuluvat

Aineisto esittää kaivulupa-alueita. Kaivulupa on lupa kaivutyön suorittamiseen kadulla ja muilla yleisellä alueella. Aineistosta puuttuvat kaupungin omat kaivuut. Aineistolla on rajoitettu käyttöoikeus.

Julkaistut tasot: 

WFS-rajapinta:

* GIS:Kaivuluvat

OGC API -rajapinta:

* Kaivuluvat


Lisätiedot:

* [Avoimet paikkatietorajapinnat](https://www.turku.fi/tietoa-turusta/kartat-ja-paikkatieto)

Organization: Turku
Uudenmaan seudullinen työpaikkaprojektio 

Aineistossa on kunnittain / alueittain ja toimialaluokittain työpaikkojen määrä vuosina 1980-2022 ja projektio työpaikkojen määrän kehityksestä samoilla alueilla vuosina 2023-2040. Aineistossa on Helsingin seudun 14 kuntaa kunnittain, muu Uusimaa ja Riihimäen seutu alueittain. Kahdella välilehdellä on erilaiset projektiot: perus ja nopea.

​Aikasarja-aineisto on muodostettu tietopohjaksi projektiomallille, jolla lasketaan arviot tulevista työpaikkamääristä. Aikasarja-aineisto on muodostettu Tilastokeskuksen työssäkäyntitilastosta vuodesta 1987 alkaen. Vuoden 1980 tiedot perustuvat kyseisen vuoden väestölaskentaan ja vuoden 1985 tiedot väestö- ja asuntolaskentaan. Vuosien 1980, 1985, 1987 välissä olevat vuodet on estimoitu interpoloimalla (olettamalla vuosittain tasainen muutos). Tekohetkellä työssäkäyntitilaston tuoreinta vuotta seuraava vuosi on arvioitu työvoimatutkimuksen muutostietojen avulla. Toimialaluokitusten muutosten vaikutuksia on korjattu korjauskertoimilla, joiden avulla tiedot ennen vuotta 2008 on muutettu TOL-2008-luokitusta vastaavaksi. Toimialamuunnosten ja korjausten vuoksi aikasarja ei edusta virallista tilastoa.

Aikasarjadata on vuosilta 1980-2022, projektiot vuosille 2023-2040. Laskenta ja aikasarjan päivitys on tehty 2/2024.

Raportti projektiomallista saatavissa tarvittaessa HSY:ltä. Datasta tuotettua infografiikkaa löytyy [HSY:n verkkosivuilta](https://www.hsy.fi/ymparistotieto/asuminen-ja-maankaytto/tyopaikat-ja-tyossakaynti/).

Organization: Helsingin seudun ympäristöpalvelut (HSY)
Helsingin kaupungin avustukset

Helsingin kaupunki myöntää vuosittain avustuksia yleishyödylliseen toimintaan, joka tukee kaupungin toimintaa ja tavoitteita. Erilaisia avustuksia voivat hakea rekisteröidyt yhdistykset, osakeyhtiöt, säätiöt sekä rekisteröitymättömät yhdistykset, toimintaryhmät ja yksityishenkilöt.

Helsingin kaupungin rekisteröityneille yhteisöille myöntämät avustukset vuodesta 2023 alkaen on julkaistu avoimena datana. Aineisto sisältää myös avustusta hakeneet tahot, joille ei myönnetty avustusta. Aineisto ei sisällä yksityishenkilöille tai rekisteröitymättömille yhdistyksille ja toimintaryhmille myönnettyjä avustuksia.

Aineistossa on seuraavat tiedot:

- Hakija: Avustusta hakeneen rekisteröityneen yhdistyksen nimi
- Hallintokunta: Toimiala, jolle hakemus kohdistuu
- Hakemustyyppi
- Avustuslaji
- Vuosi
- Myönnetty: Avustuksen määrä (0,00 tarkoittaa, että avustusta ei ole myönnetty)

Organization: Helsingin kaupunginkanslia
Itämeren päivittäinen sameusaineisto (Envisat MERIS) 2003–2011 / Daily turbidity of the Baltic Sea (Envisat MERIS) 2003–2011

**[FI]** Satelliittikuvilta seurataan Itämeren veden sameutta jäättömiltä ja pilvettömiltä alueilta huhtikuusta lokakuuhun.

Veden sameus koostuu vedessä olevista pienistä hiukkasista (kasviplankton, mineraalit tai kuollut orgaaninen aines). Sameuden määrä on laskettu Envisat MERIS (Medium Resolution Imaging Spectrometer) -instrumentin 3rd Reprocessing -datasta käyttäen C2R (Case 2 Regional) -vedenlaatuprosessoria. Aineisto koostuu vuosien 2003-2011 päivittäisistä havainnoista. Aineiston maastoerotuskyky on 300 metriä.

Kuvamuotoinen aineisto on saatavilla EO-rajapinnoilla sekä Tarkka-palvelussa, aineistosta lasketut alueelliset tilastot löytyvät STATUS-palvelusta.

Aineiston käyttötarkoitus: Itämeren vedenlaadun seuranta.

Aineisto kuuluu SYKEn avoimiin aineistoihin (CC BY 4.0).
***
**[EN]** Satellite remote sensing is used to monitor turbidity of surface water in the Baltic Sea during the open water season from April to October. Areas covered by ice or cloud are excluded from the data.

Turbidity represents the clarity of the water. Turbidity is caused by phytoplankton, minerals or dead organic matter in water. A daily turbidity product have been calculated using Envisat MERIS (Medium Resolution Imaging Spectrometer) 3rd Reprocessing data. Satellite data have been processed to turbidity values using C2R (Case 2 Regional) algorithm. The dataset covers years 2003-2011. The spatial resolution is 300 meters.

The imagery data is accessible via the EO interface and the Tarkka service. Regional statistics, derived from this data, can be obtained from the STATUS service.

Purpose of use: Monitoring of water quality in the Baltic Sea.
***
**WMS-palvelin / WMS service endpoint**: https://geoserver2.ymparisto.fi/geoserver/eo/wms

**WMS-taso / WMS layer**: MER_FSG_L3_rp2017_turb
***

[FI] Kaukokartoitusseurantojen tuloksena syntynyt vuosien 2003–2011 havainnoista koostuva päivittäinen sameusaineisto.

Prosessointihistoria: 
Sameus on tulkittu Envisat MERIS-satelliitti-instrumentin 3rd Reprocessing aineistoilta. Alkuperäinen satelliittidata on ladattu Euroopan avaruusjärjestön (ESA) latauspalveluista. Sykessä niistä on laskettu sameustulkinnat käyttäen C2R (Case 2 Regional) -vedenlaatuprosessoria.

[EN] Turbidity data from years 2003–2011 for the Baltic Sea.

Processing history:
The Envisat MERIS 3rd Reprocessing data have been received from ESA service. The dataset has been processed to turbidity values in Syke using the C2R algorithm (Case 2 Regional), which includes atmospheric correction. A quality check have been performed for every daily image.

Organization: Suomen ympäristökeskus (Syke)
Helsingin kaupungin henkilöstön koulutukset

Helsingin kaupunki tarjoaa työntekijöilleen monipuolista koulutusta. Stadin Akatemia järjestää noin kolmasosan kaupungin koko koulutustarjonnasta, ja aineisto sisältää vain Stadin Akatemian järjestämät koulutukset. Tässä aineistossa on listattu Stadin Akatemian (aiemmin Oiva Akatemia) järjestämät koulutukset vuodesta 2014 alkaen. 
 
**Aineiston sisältämät tiedot (kaikkia ei saatavilla joka vuodelta)**

- koulutustapahtuman nimi
- koulutuksen alku- ja loppuajankohdat
- kurssiryhmä
- palautteiden keskiarvo (asteikolla 1-5)
- opetuspäivien lukumäärä, josta käy ilmi koulutuksen pituus
- koulutuspäivät yhteensä (opetuspäivät * osallistujamäärä)
- koulutukseen osallistuneiden määrä yhteensä
 
Yksi työntekijä on voinut osallistua useaan koulutukseen. Vuoden 2018 suurta osallistujamäärää selittää uutena koulutuksena aloitettu Tietosuojan peruskoulutus, jonka kaikki kaupungin työntekijät suorittavat. Vuoden 2024 osallistujamäärän merkittävä kasvu puolestaan johtui ennen kaikkea työterveyshuollon muutoksen esihenkilöinfoista, tietoturvakoulutusten lisäämisestä, Copilot-projektista sekä Johdossa-lähestysten vakiintunumisesta osana esihenkilövalmennuksia.

Tags: koulutukset, koulutus
Organization: Helsingin kaupunginkanslia
Merikarvian kunnan avoin ostolaskudata 1.7.-31.12.2025

Merikarvian kunnan ostolaskudata sisältää tavaroiden ja palvelujen, investointien, tarvike- ja kalustohankintojen sekä vuokrien ostolaskutiedot. Ostolaskudatasta on poistettu maksetut avustukset, lainat, eläkemaksut yms. ei-ostolaskuiksi määriteltävät maksut, liikesalaisuuksia sisältävät tiedot sekä henkilötietoja sisältävät ostolaskut.

Organization: Merikarvia
Sosiaali- ja terveydenhuollon ammattihenkilöt

Kokonaislukumäärätiedot

Aineistossa on vuoden viimeisenä päivänä ammattihenkilöiden keskusrekisterissä voimassa olevien ammattioikeuksien lukumäärät ikäryhmällä (alle 65-vuotiaat ja 65-vuotiaat ja sitä vanhemmat). Rekisteröidyllä voi olla rinnakkaisia ammattioikeuksia voimassa.

Koulutustiedot

Aineistossa on kolmen edellisen vuoden ammattioikeuksien lukumäärät jaoteltuna Suomessa ja muualla kouluttautuneisiin.

Lupa- ja valvontaviraston sivuilla on lisätietoja https://lvv.fi/sosiaali-ja-terveydenhuolto/ammattioikeudet.

Rekisterereissä käytettävät koodistot julkaistaan sosiaali- ja terveydenhuollon kansallisella koodistopalvelimella https://koodistopalvelu.kanta.fi/

Organization: Lupa- ja valvontavirasto
Valvontaratkaisujen lukumäärätilastoja

Valvontaratkaisujen lukumäärätilastoja
Valvontaratkaisujen lukumääränä ovat erikseen lukumäärät seuraavista tiedoista: 

1.	kuinka moneen eri henkilöön ratkaisut ovat kunkin vuoden aikana kohdentuneet. 

2.	kuinka moneen eri henkilöön ratkaisut ovat ajalla 2010 - 2025 kohdistuneet. 

3.	kyseisen ammattioikeuden voimassa olevien oikeuksien lukumäärä kunkin vuoden viimeisenä päivänä.

Aineistoon sisältyvät kaikkien sosiaali- ja terveydenhuollon laillistettujen ja nimikesuojattujen ammattioikeuksien tiedot. 


Organization: Lupa- ja valvontavirasto
ELY-keskusten poikkeamispäätökset

Aineisto sisältää Elinkeino-, Liikenne- ja Ympäristökeskusten (ELY) ympäristövastuualueen tekemät poikkeamispäätökset. Aineiston ylläpito on päättynyt poikkeamistoimivallan siirtyessä kokonaan kuntiin 2016. Aineistossa voi olla puutteita johtuen mahdollisista digitointi- ja tulkintavirheistä. Lisäksi aineistoa käytettäessä on otettava huomioon, että sen alueellinen ja ajallinen kattavuus voi vaihdella eri ELY-keskusten välillä. Aineisto käsittää valtaosin vuonna 2000 voimaantulleen maakäyttö- ja rakennuslain (MRL) mukaisia asioita, mutta osa on saatettu ratkaista sitä ennen voimassa olleen rakennuslain mukaan. Aineisto on osa kuntakaavoituksen ja kulttuuriympäristön paikkatietoja (GISALU). Aineisto kuuluu SYKEn avoimiin aineistoihin (CC BY 4.0).

Ajallinen ja sijainnillinen kattavuus vaihtelee ELY-keskuksittain. Aineisto kuvaa päätösten tilannetta poimintahetkellä 19.9.2017.

Käyttötarkoitus: 
Tuetaan maankäyttö- ja rakennuslain tehtävien suorittamista ja eri osapuolet saavat palautetta alueidenkäytön suunnittelusta ja suunnittelujärjestelmän toimivuudesta.

Lisätietoja: 
https://geoportal.ymparisto.fi/meta/julkinen/dokumentit/GISALU.pdf

Aineisto on Elinkeino-, Liikenne- ja Ympäristökeskusten (ELY) ympäristövastuualueen omien päätösaineistojen perusteella tuottamaa. Aineistoa käytetään muun muassa erilaisissa maankäyttö- ja rakennuslain mukaisten tehtävien hoitamisessa. Aineisto on käytettävissä kokonaisuudessaan Lupa- ja valvontavirastossa ja ympäristöhallinnossa paikkatietojärjestelmän kautta. Muille käyttäjille aineisto on katseltavissa sekä ladattavissa valtakunnallisena aineistona rajatulla tietosisällöllä ympäristöhallinnon internet palveluissa. ELY-keskukset ovat digitoineet aineiston paikkatiedoksi GISALU-järjestelmään ArcGis-paikkatietojärjestelmää hyödyntäen (nykyisin QGIS). Aineistossa voi olla puutteita johtuen mahdollisista digitointi- ja tulkintavirheistä. Lisäksi aineistoa käytettäessä on otettava huomioon, että sen alueellinen ja ajallinen kattavuus voi vaihdella eri ELY-keskusten välillä.

Organization: Suomen ympäristökeskus (Syke)
Maastokartta (vektori)

Maanmittauslaitoksen vektorimuotoinen Maastokartta on koko Suomen kattava maastoa kuvaava aineisto. Tärkeimpiä elementtejä ovat liikenneväyläverkosto, hallintorajat, suojelualueet, taajamat, nimistö, vedet, maankäyttö ja korkeussuhteet.

Vektorimuotoisen maastokartan suurimittakaavaisin taso (1:100 000) tuotetaan yleistämällä maastotietokannasta. Maastokartta 1:250 000 tuotetaan yleistämällä 1:100 000 aineistosta. Maastokartta 1:1 000 000 tuotetaan yleistämällä 1:250 000 aineistosta. Maastokartta 1:4 500 000 tuotetaan yleistämällä 1:1 000 000 aineistosta. Nimistöt on yleistetty kuhunkin mittakaavaan sopiviksi karttanimistöiksi Nimistörekisterin nimistöstä. Hallintorajoina käytetään kunkin mittakaavan Kuja (kuntajako) hallintorajoja

Tuote on avointa aineistoa.

Organization: Maanmittauslaitos
Lainsäädäntösanasto

Lainsäädäntösanastoon on koottu keskeisiä lakikielen termejä ja ilmaisuja suomeksi sekä suositukset niiden englanninkielisiksi vastineiksi. Termit ovat myös ruotsiksi.<br><br>
Sanaston tarkoituksena on tukea Suomen lainsäädäntöä suomesta tai ruotsista englanniksi kääntävien työtä ja yhtenäistää käännöksiä ja terminologian käyttöä. Sanaston termejä ja linjauksia suositellaan käytettäväksi säädöskäännöksissä, koska ne on valittu perusteellisen selvityksen tuloksena.<br><br>
Lainsäädäntösanastossa olevat ruotsinkieliset termit ovat linjassa [Svenskt lagspråk i Finland -oppaan (SLAF)](http://urn.fi/URN:ISBN:978-952-383-051-6) ja muiden valtioneuvoston antamien suositusten kanssa.<br><br>
Lainsäädäntösanastoa on laadittu kahdessa vaiheessa. Sanaston ensimmäinen versio, jossa oli noin 70 hakusanaa, ilmestyi vuonna 2002 oikeusministeriön johtamana hankkeena. Sanastoa on vuodesta 2010 alkaen tarkistettu ja laajennettu valtioneuvoston kansliassa pienissä erissä. Valtioneuvoston englannin kielenkääntäjien ryhmä valmistelee termiehdotukset, joille pyydetään ennen julkaisemista kommentit lakialan asiantuntijoilta.<br><br>
Vuonna 2017 sanastoon lisättiin suuri määrä lainsäädännössä käytettyjä ilmaisuja. Vuosina 2021, 2023 ja 2025 sanastoon on tehty joitakin lisäyksiä, poistoja tai käännösvastineiden muutoksia. Sanastossa on nyt yhteensä noin 300 termiä tai fraasia, ja sanaston päivittäminen jatkuu.<br><br>
Lainsäädäntösanasto on käytettävissä [valtioneuvoston Valter-termipankin](http://www.valter.fi/) lisäksi myös pdf-tiedostona Valtioneuvoston kanslian [käännös- ja kielitoimialan Sanastot ja termineuvonta](http://vnk.fi/kaannos-ja-kielipalvelut/sanastot)-sivulla sekä [Finlex-säädöstietokannassa](http://www.finlex.fi/fi/laki/kaannokset/).

Organization: Valtioneuvoston kanslia
Turun yhteiskäyttöautojen pysäköintipaikat

Turun keskustan alueella on käytössä yhteiskäyttöautoyrityksille tarkoitettu pysäköintitunnus, jota yhteiskäyttöautoja toimittavat yritykset voivat hakea kaupungilta. Yhteiskäyttöautojen pysäköintitunnus (z-lupa) oikeuttaa pysäköimään kaikilla asukas- ja yrityspysäköintilupa-alueilla sekä erikseen yhteiskäyttöautojen pysäköintiin osoitetuilla paikoilla ilman aikarajoituksia tai pysäköintimaksua. Aineistosta käy ilmi z-luvalla oikeutetut pysäköintipaikat.

Julkaistut tasot: 

WFS-rajapinta:

* GIS:Yhteiskayttoauto_pysakointipaikat

OGC API -rajapinta:

* Yhteiskayttoauto_pysakointipaikat


Lisätiedot:

* [Avoimet paikkatietorajapinnat](https://www.turku.fi/turku-tieto/kartat-ja-paikkatieto/karttapalveluiden-rajapinnat)
* [Lisätietoa Turun asukaspysäköinnistä](https://www.turku.fi/liikenne-kadut-ja-kunnossapito/pysakointialueet-ja-maksut)

Organization: Turku
Turun seudun kuntopolut

Turun seudun opaskartan kuntopolut ja -radat aluekohteina yleistettyinä opaskartan tarkkuuteen. Turun kaupunki vastaa aineiston julkaisemisesta, mutta ei aineiston oikeellisuudesta muuten kuin omassa ylläpidossa olevien kuntopolkujen osalta. Ajantasaisuus tulee tarvittaessa tarkistaa kuntakohtaisesti. 

Julkaistut tasot: 

WFS-rajapinta:

* GIS:Kuntopolut

OGC API -rajapinta:

* Kuntopolut


Lisätiedot:

* [Avoimet paikkatietorajapinnat](https://www.turku.fi/turku-tieto/kartat-ja-paikkatieto/karttapalveluiden-rajapinnat)
* [Turun kuntopolut](https://www.turku.fi/kulttuuri-ja-liikunta/ulkoilualueet/polut-reitit-ja-ladut/kuntoradat)

Organization: Turku